Alexandru George Leahu

”Poezia, pentru mine, reprezintă un mod de a-mi deschide sufletul în fața oamenilor”

Alexandru George Leahu

Mic la stat, mare la sfat! Am citit și recitit aceste vorbe pline de miez filosofic, care fac parte din firea noastră de români! Cam așa am putea a-l descrie, în doar câteva cuvinte pe Alexandru George Leahu. M-am gândit foarte atent, cum aș putea să încep o prezentare a acestui copil înzestrat cu atâtea ”talanturi”, de la mama natură! De fel, acesta este din comuna Domnești, așezată pe Valea Râului Doamnei din județul Argeș, la piciorul a trei muscele și la răspântia a trei drumuri mari. ,,Domnești este un sat mare și frumos”, scria Delavrancea în Sultănica, și este cu atât mai vârtos astăzi, când a devenit aproape ca un oraș, și continuă scriitorul: ,,…minunat, iar minunile nu le poți uita”. Numele satului Domnești este atestat documentar, la 4 aprilie 1523, în cărțile bătrâne asupra satului – „cartea răposatului Io Radu Voievod, fiul Radului Vodă de când a fost curgerea anilor 7031„ și „cartea răposatului Petru Voievod, fiul lui Mircea Voievod, curgerea anilor 7068 (1560)”. Cei despre care scriau documentele nu mai trăiesc, dar au lăsat în urmă, pe lângă noblețea mărului acela sănătos și dulce ca un zâmbet de domniță, numeroase legende ajunse până azi prin silaba bunicii sau surâsul trist al valurilor Râului Doamnei. Dar haideți ca, în locul miilor de cuvinte să-l lăsăm pe acest copil a se auto caracteriza: ”Numele meu este Alexandru George Leahu și sunt elev în clasa a VII-a la Liceul Tehnologic Petre Ionescu Muscel din comuna Domnești, județul Argeș. „Poezie de Paște” este prima mea poezie, iar prima apariție a avut loc în anul 2017 în Revista școlii. Poeziile au fost publicate în revistele școlii, Revista „Suflet Românesc”, Ziarul Lumina al Patriarhiei Române și în cartea „Unirea-i lacrimă și dor”. Scriu poezii, pentru că de mic mi-a plăcut frumosul și tot ce este frumos, acest lucru, pentru mine, însemnând poezie. Ce înseamnă poezia pentru mine? Poezia, pentru mine, reprezintă un mod de a-mi deschide sufletul în fața oamenilor, putând astfel transmite cele mai pure emoții ale sinelui meu poetic! Un rol important îl are și domnul profesor George Baciu, îndrumătorul meu, care mă ajută și mă impulsionează permanent. Vreau să mulțumesc părinților mei care, văzând aplecarea mea către condeiul făuritor de versuri frumoase, m-au încurajat și susținut în pasiunea mea, pe care doresc să o continui toată viața mea…”. Noi îi dorim, de pe acum: Mult succes”.

Moș Crăciun

Moș Crăciun: Ia veniți copii haiosi,

Sa vedeti doi reni

Frumoși

Înhămați la sanioară

Cum pe moșul îl coboară,

Prin văzduh în zori de seară,

Să vă aducă daruri multe

Mașinuțe, păpușele Călușei și zorzonele

Ca să vă jucați cu ele.

Moș Crăciun,

Noi am venit

Tu, scrisorile le-ai primit ?

Și darurile ,le-ai pregătit?

Pentru fiecare împarte,

Așa cum ți-am scris in carte?

Dragii moșului sa știți .

Toate câte voi mi-ati scris,

Eu cu drag le-am pregătit.

În desaga vi le am pus,

Și la voi am ajuns.

Moșule,

Noi te iubim

Și cu drag îți mulțumim,

Și la anul care vine,

Te așteptăm sa ajungi cu bine.

Decembrie, 2019

Alexandru George Leahu

Preot Ovidiu Vlăsceanu

Contents